stanford-oval/wikipedia huggingface dataset:
Kosmos 111
Rakenne

Kosmos 111 oli E-6S sarjan kuuluotain jossa aiemman E-6 laskeutujan laskeutumiskapseli oli korvattu irrotettavalla kiertorataosalla. Kiertorataosa oli 150 cm:n pituinen tyvestään 75 cm halkaisijaltaan oleva 245 kg:n painoinen sylinteri jossa mittalaitteet sijaitsivat. Laiteosassa sijaitsivat luotaimen KTDU-5A rakettimoottori ja ohjausjärjestelmät. Kokonaismassa oli 1600 kg. Luotaimessa ei ollut aurinkopaneeleja, vaan se toimi akkujen varassa.
Luotain sisälsi seitsemän tieteellistä mittalaitetta: magnetometrin, gammaspektrometrin, piezosähköisen mikrometeoroidi-ilmaisimen, varattujen hiukkasten ilmaisimen, aurinkotuulen plasman elektronien laskurin sekä Kuun pinnan tutkimiseen röntgensäde- ja infrapunailmaisimet. Lisäksi luotaimen radiolähettimen avulla olisi ollut mahdollista tutkia Kuun painovoimaa ja tarkkailla radiolähetysten muuttumista luotaimen kulkiessa Kuun taakse.
Kylmätekniikka

Kylmätekniikalla tavoitellaan ympäristöä kylmempiä lämpötiloja. Nämä saavutetaan erilaisilla kylmäkoneilla, joista yleisimmät ovat kompressori-tyyppisiä lämpöpumppuja.
Teknisiä ratkaisuja

Muinaisista ajoista alkaen elintarvikkeita on jäähdytetty lämmönjohtumisen avulla: sijoittamalla ne lumen tai jäämurskan keskelle. Jäätä säilöttiin kesäksi jääkellareihin.
Jääkaappien yleisin laitteisto on kompressori-tyyppinen lämpöpumppu, jossa jäähtyminen perustuu kylmäaineen haihtumiseen, joka sitoo lämpöä.
Kylmäaineina on käytetty aluksi luonnollisia aineita, kuten ammoniakkia ja hiilidioksidia. Niiden jälkeen siirryttiin käyttämään kloorattuja hiilivetyjä. Kun niiden vahingollisuus otsonikerrokselle havaittiin, kylmätekniikassa palattiin taas hiilidioksidin ja ammoniakin käyttöön.
Eri teknologia-ratkaisujen tuottamia lämpötila-alueita

20...0 °C, jääkaappi, peltier-elementti, vortex-putki
0...-30 °C, pakastin
-30...-70 °C, tämän lämpötilan saavuttamiseksi käytetään yleensä hiilidioksidijäätä eli kuivajäätä, jota tuotetaan kompressori-lauhdutin tekniikalla.
-70...-190 °C saavutetaan nestetypen avulla. Nestetyppeä voi ostaa dewar-astioissa. Nestetypen valmistajat käyttävät kompressori-lauhdutin tekniikkaa.
alle -150 °C:n lämpötilojen tuottamis- ja hyödyntämistekniikoita kutsutaan kryogeniikaksi.
Soveltamiskohteita

Kylmätekniikka on tärkeää ihmisen terveydelle elintavikkeiden säilyttämisen ja oleskelutilojen ilmastoinnin takia. Sillä on myös monia muita sovellusalueita.
Orgaanisten materiaalien säilytysastiat ja tilat, jääkaapit, pakastimet, kylmiöt. Kuivajäätä käytetään esimerkiksi lentokoneissa jäähdytyskaappien kylmälähteenä.
Rakennusten jäähdyttäminen, ilmastointi
Tekojääradat, jäähallit
Tunneleita tehtäessä maaperän jäädyttäminen sen sortumisen estämiseksi
Metalliteollisuudessa erilaiset lämpötilaeroon perustuvat puristusliitokset
Aiheesta muualla

Kuvia tai muita tiedostoja aiheesta Kylmätekniikka Wikimedia Commonsissa
Manuel Francisco Vélez

Manuel Francisco Vélez (17. syyskuuta 1839 Zacapa, Guatemala – 26. maaliskuuta 1901) oli guatemalalaissyntyinen Hondurasissa toiminut roomalaiskatolinen piispa. Hänet vihittiin diakoniksi 19. maaliskuuta ja papiksi 28. maaliskuuta 1864. Hän sai 23. toukokuuta 1887 nimityksen Comayaguan hiippakunnan johtoon, ja piispaksi vihkiminen seurasi 26. joulukuuta. Pääkonsekraattorina toimi Lucido Maria Parocchi, jota avustivat Antonio Maria Grasselli ja Francesco di Paola Cassetta.
Vélez kuoli 61-vuotiaana virassa.
Kyläpöllönen

| Kyläpöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus
Laji::  scops
Kaksiosainen nimi
 Otus scops  (Linnaeus, 1758) 
 Kyläpöllösen pesimä- ja talvehtimisalueet sinisellä sekä ympärivuotiset esiintymisalueet vihreällä.
Alalajit 
 Otus scops scops  Otus scops cycladum  Otus scops cyprius  Otus scops mallorcae  Otus scops pulchellus  Otus scops turanicus 
Katso myös
   Kyläpöllönen Wikispeciesissä   Kyläpöllönen Commonsissa 
Infobox OKNimi-testi OKIUCN-testi OK: 
Kyläpöllösen munia.
Kyläpöllönen (Otus scops), aiemmalta nimeltään kääpiösarvipöllö, on Etelä-Euroopassa sekä läntisessä ja keskisessä Aasiassa tavattava pöllölintu. Se muuttaa talveksi Saharan eteläpuoliseen Afrikkaan.
Väritykseltään lintu on ruskean- ja harmaankirjava. Naama on vaaleampi kuin muu ruumis. Kyläpöllösen siivet ovat pitkät ja soveltuvat hyvin muuttamiseen. Kooltaan lintu on 19–21 cm ja sen siipiväli on 47–54 cm.
Kyläpöllönen elää avoimilla metsämailla, puistoissa ja puutarhoissa. Se munii tavallisesti 3–6 munaa puun koloon. Ravinnokseen laji käyttää suurimmaksi osaksi hyönteisiä. Kyläpöllönen on enimmäkseen yöaktiivinen. Sen kutsuääni on matala vihellys.
Kyläpöllöskannan suuruudeksi arvioidaan 150 000–180 000 yksilöä.
Laji havaittiin Suomessa ensimmäistä kertaa Hämeenlinnan Hauholla kesäkuussa 2011. Suomen toinen havainto tehtiin Hämeenlinnan Lammilla 22. toukokuuta 2018.
Manuel Fulcheri y Pietrasanta

Manuel Fulcheri y Pietrasanta (18. toukokuuta 1874 – 30. kesäkuuta 1946) oli meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 17. joulukuuta 1898 ja nimitettiin Cuernavacan hiippakunnan johtoon 6. toukokuuta 1912. Piispaksi vihkiminen seurasi 8. syyskuuta. Pääkonsekraattorina toimi José Mora y del Rio, jota avustivat Leopoldo Ruiz y Flóres ja Vicente Castellanos y Núñez. Fulcheri y Pietrasanta asetettiin virkaansa 19. joulukuuta.
Fulcheri y Pietrasanta sai 21. huhtikuuta 1922 nimityksen Zamoran piispaksi, ja hänet asetettiin uuteen virkaansa 25. kesäkuuta. Hän kuoli 72-vuotiaana virassa.
Lamoillen piirikunta

Lamoillen piirikunta (engl. Lamoille County) on Yhdysvaltojen Vermontin osavaltiossa sijaitseva piirikunta. Sen väkiluku oli 25 362 vuonna 2019. Piirikunnan hallintokeskus on Hyde Parkin kunta. Piirikunta perustettiin vuonna 1836.
Aiheesta muualla

Kuvia tai muita tiedostoja aiheesta Lamoillen piirikunta Wikimedia Commonsissa
Lapintorakka

| Lapintorakka |
| --- | --- |

Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Torakat Blattodea
Yläheimo::  Blaberoidea
Heimo::  Russakansukuiset Ectobiidae
Alaheimo::  Ectobiinae
Suku::  Metsätorakat Ectobius
Alasuku::  Ectobius
Laji::  lapponicus
Kaksiosainen nimi
 Ectobius lapponicus  (Linnaeus, 1758) 
Synonyymit
 Blatta lapponica Linnaeus, 1758 
Alalajit
 E. l. infumatus Ramme, 1923  E. l. lapponicus (Linnaeus, 1758)  E. l. princisi Harz & Kaltenbach, 1976 
Katso myös
   Lapintorakka Wikispeciesissä   Lapintorakka Commonsissa 
Infobox OKNimi-testi OK: 
Lapintorakka (Ectobius lapponicus) on russakansukuisten (Ectobiidae) heimoon kuuluva torakkalaji. Se on metsätorakan (Ectobius sylvestris) ohella toinen Suomen luonnonvaraisista torakkalajeista. Lapintorakka on hyvin samannäköinen kuin metsätorakka.
Se on harmiton, litteä ja ruskea hyönteinen, joka elää karikkeessa, sammalikossa ja metsänreunojen matalassa kasvillisuudessa. Aikuinen lapintorakka on kooltaan noin 7–11 millimetriä. Lapintorakat ovat liikkeellä lähinnä öisin ja tulevat joskus seinämille pihavalojen luo. Muiden torakoiden tapaan lapintorakalla on pitkät tuntosarvet ja piikikkäät raajat. Vain koiraat ovat lentokykyisiä, naaraiden siivet ovat surkastuneet tynkämäisiksi.[lähde? ] Lapintorakan keskiruumis on lähes kokonaan tummanruskea eikä sen takaosassa ole leveää vaaleaa raitaa metsätorakan tapaan.
Naarastorakka kantaa munaa
Aiheesta muualla

Laji.fi: Lapintorakka (Ectobius lapponicus)
Ötökkätieto: Lapintorakka (Ectobius lapponicus)
Jarmo Holopainen, Kuopion yliopisto, Ympäristötieteen laitos Elintarviketuholaisia: Lapintorakka (Ectobius lapponicus)
Rentokil: Lapintorakka[vanhentunut linkki]
Biolib: Ectobius lapponicus (englanniksi)
BugGuide: Species Ectobius lapponicus - Dusky Cockroach (englanniksi)
Marietta Gazzaniga

Marietta Gazzaniga
Marietta Gazzaniga (1824 – 2. tammikuuta 1884) oli italialainen oopperalaulaja, äänialaltaan sopraano. Hän syntyi Vogherassa ja opiskeli laulamista Alberto Mazzucaton johdolla Milanossa. Ensimmäisellä kaudellaan vuonna 1840 Vogherassa Gazzaniga esiintyi rooleissa Gaetano Donizettin oopperassa Anna Bolena ja Vincenzo Bellinin oopperassa I Capuleti e i Montecchi.
Gazzaniga esiintyi nimiroolissa Giuseppe Verdin oopperan Luisa Miller kantaesityksessä Napolin Teatro di San Carlossa vuonna 1849. Vuotta myöhemmin hän loi Linan roolin saman säveltäjän Stiffeliossa Triestessä. Vuodesta 1851 lähtien hän esiintyi La Scalassa. Vuonna 1852 hän tulkitsi Gildan roolin Rigoletton esityksessä Bergamossa; esitys ei ollut menestys, ja tästä syytettiin Gazzanigaa. Verdi väitti tällöin, ettei ollut pitänyt edes Gazzanigan esiintymisistä Luisa Millerin ja Stiffelion kantaesityksissä. Samana vuonna Gazzaniga esiintyi Bolognassa Bellinin Norman ja Donizettin Poliuton esityksissä.
Myöhemmin Gazzaniga kiersi Pohjois- ja Väli-Amerikan alueella. Ensimmäinen tällainen matka alkoi vuonna 1857; sen aikana Gazzanigan aviomies kuoli merellä matkalla Havannaan. Myöhemmin Gazzaniga esiintyi New Yorkissa (1866–67) ja sai kriitikolta ylistävän arvion. Vuoteen 1870 saakka Gazzaniga esiintyi vuosittain Amerikan mantereella. Uransa lopussa hän tulkitsi myös mezzosopraanolle tehtyjä rooleja esimerkiksi Verdin oopperassa Trubaduuri. Gazzaniga kuoli Milanossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marietta Gazzaniga
Kylmästä lämpimään

| Kylmästä lämpimään Jukka Poika |
| --- | --- | --- |

Studioalbumin tiedot
 Äänitetty : maalis–toukokuu 2010
 Studio : Ylivoima Studio Suomenlinna, Helsinki
 Julkaistu: 9. kesäkuuta 2010
 Formaatti: CD, LP
 Tuottaja(t): Bommitommi
 Tyylilaji: Reggae • pop  • lovers rock
 Kesto: 50.45
 Levy-yhtiö: Suomen Musiikki
Listasijoitukset
  2.
Jukka Pojan muut julkaisut
| Laulajan testamentti 2008 | Kylmästä lämpimään 2010 | Yhdestä puusta 2012 |
Singlet albumilta Kylmästä lämpimään
 ”Mielihyvää” Julkaistu: huhtikuu 2010  ”Ikirouta” Julkaistu: elokuu 2010
Kylmästä lämpimään on suomalaisen reggaeartisti Jukka Pojan 9. kesäkuuta 2010 julkaistu studioalbumi. Sen julkaisi Suomen Musiikki Oy. Albumi sijoittui Suomen virallisen listan toiselle sijalle ilmestymisviikollaan (24/2010). Albumi myi maaliskuussa 2011 kultaa ja elokuussa samana vuonna platinaa.
Kappaleet

Kaikki kappaleet säveltäneet, sanoittaneet ja sovittaneet Sound Explosion Band, Jukka Rousu ja Tommi Tikkanen.
Ikirouta – 4.20
Kylmästä lämpimään – 4.59
Taas mä satutin – 4.59
Elämäni emäntä – 4.46
Mielihyvää – 4.28
Viikko sitten – 3.29
Katkera totuus – 3.25
Romanttinen hölmö – 4.10
Tukoksii – 3.27
Hidas – 3.52
Se ei satu enää – 4.37
Kiitollisuutta – 4.16 (feat. Raappana)
Kappaleet > Vinyyliversion bonuskappaleet

Anna mun nostaa sut
Elämäni versio
Katkera versio
Viileä versio
Kokoonpano

Toni Puskala – rummut
Joakim Bachmann – rummut
Kari Hulkkonen – basso
Seppo Salmi – kitara
Jori Hulkkonen – kitara
Tommi Tikkanen – koskettimet
Mamba Assefa – perkussiot
Antti Kana – saksofoni
Juho Viljanen – pasuuna
Janne Toivonen – trumpetti
Helmi Saksala – taustalaulut
Sonja Korkman – taustalaulut
Eero Turkka – huuliharppu kappaleella "Tukoksii"
Arvostelut

Desibeli.net:
Keskisuomalainen: neutraali
Rumba:
Soundi:
Lars Erik Spets

| Lars Erik Spets |
| --- | --- |

Henkilötiedot
Syntynyt: 2. huhtikuuta 1985 (ikä 39) Norja
Kansalaisuus:   Norja
Jääkiekkoilija
Pelipaikka:  hyökkääjä
Maila:  vasen
Pituus:  178 cm cm
Paino:  83 kg kg
Seura
Seura:  Lørenskog
Sarja:  GET-ligaen
Pelaajaura
Pääsarjaura:  2002–
Aik. seurat:  Vålerenga Lillehammer Trondheim Black Panthers Brynäs Duisburg Foxes
Lars Erik Spets (s. 2. huhtikuuta 1985 Trondheim) on norjalainen jääkiekkoilija, joka pelaa tällä hetkellä Lørenskogin joukkueessa Norjan GET-ligaenissa. Ennen sitä hän pelasi Vålerengassa.
Spets on pelannut Norjan maajoukkueessa vuodesta 2005 lähtien.
Hänen veljensä, Knut Henrik ja Vegard ovat myös jääkiekkoilijoita.
Aiheesta muualla

Lars Erik Spets Eurohockey.net -sivustolla
Lars Erik Spets Eliteprospects.com -sivustolla
Kupang

| Kupang Kota Kupang |
| --- | --- |
 Kupang majakka ja Sail Indonesia ankkurointi
 vaakuna
 Kupang sijainti Indonesiassa
 Kupang
 Koordinaatit: 10°11′0″S, 123°35′0″E 
Valtio:   Indonesia
Provinssi:  Nusa Tenggara Timur
Hallinto:  
 – Pormestari:  Dr. Daniel Adoe
Pinta-ala:  
 – Kokonaispinta-ala:  180,27 km²
Väkiluku (2010):  450 000
 – Väestötiheys:  2 496,26 as./km²
Aikavyöhyke:  UTC+8
Postinumero:  85361
Suuntanumero(t):  +62 380
 
 www.kupangkota.go.id/ 
Infobox OKVirheellinen NIMI-arvo: 
Kupang on Indonesialle kuuluvan Nusa Tenggara Timurin provinssin pääkaupunki.  Kaupungissa on 450 000 asukasta.
Maantiede

Kupang sijaitsee Länsi-Timorin alueella, Timorin saarella Kupangin lahdella lähellä saaren lounaiskärkeä.
Kupangissa lämpötila pysyy melko tasaisena ympäri vuoden, päivän ylimmät lämpötilat ovat 30-34 astetta ja yön alimmat 20–24 astetta. Vuoden sadesumma on noin 1400 mm, ja se kertyy pääosin joulukuun ja maaliskuun välisenä aikana.
Historia

Portugalilaiset miehittivät kaupungin 1530-luvulla, mutta hollantilaiset karkottivat heidät vuonna 1613. Toisen maailmansodan aikana kaupunki oli Japanin miehityksen alla.
Talous

Kalastus ja käsityöt, mukaan lukien puuveistokset, korien teko ja nahan parkitus, ovat taloudellisesti tärkeitä. Satamassa rakennetaan rannikkoaluksia. Kupangilla on lentokenttä ja satama. Se on kauppa- ja jälleenlaivauskeskus: kopraa, vuotia, santelipuuta, helmiä ja kalaa viedään Jaavalle, Länsi-(Indonesian) Uuteen-Guineaan ja Australiaan.
Aiheesta muualla

Wikimedia Commonsissa on kuvia tai muita tiedostoja aiheesta .
Lars Evensen

| Lars Evensen |
| --- | --- |
 Evensen vuonna 1952.
Norjan elinkeinoministeri
 Gerhardsenin II ja Torpin hallitus 6. joulukuuta 1947 – 2. marraskuuta 1953  
Edeltäjä:  virka perustettu
Seuraaja:  Nils Handal
Norjan ulkomaankauppaministeri
 Gerhardsenin I ja II hallitus 25. kesäkuuta 1945 – 6. joulukuuta 1947  
Edeltäjä:  Sven Nielsen
Seuraaja:  Erik Brofoss
Suurkäräjäedustaja
 Oslon vaalipiiri 1954–1957  
Ländi-Agderin maaherra
 1954–1966  
Henkilötiedot
Koko nimi:  Lars Samuel Myhrer Evensen
Syntynyt: 12. marraskuuta 1896 Frogn, Norja
Kuollut: 19. tammikuuta 1969 (72 vuotta) Kristiansand, Norja
Tiedot
Puolue:  Työväenpuolue
Muut puolueet:  Norjan kommunistinen puolue
Lars Samuel Myhrer Evensen (12. marraskuuta 1896 Frogn – 19. tammikuuta 1969 Kristiansand) oli norjalainen ammattiyhdistysmies ja poliitikko, joka istui suurkäräjillä 1954–1957 sekä toimi Norjan ulkomaankauppaministerinä 1945–1947 ja elinkeinoministerinä 1947–1953. Vuosina 1954–1966 hän oli Länsi-Agderin maaherra. Evensen kuului alun perin Norjan kommunistiseen puolueeseen, mutta siirtyi myöhemmin Työväenpuolueeseen.
Aiheesta muualla

Lars Evensen Norjan suurkäräjien verkkosivuilla (norjaksi)
Labrador Parkin metroasema

Labrador Park on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:34 |  | 5:56 |  | 23:08 |  |  |
| CC7 Mountbatten | – |  | – |  | 23:45 |  |  |
| CC12 Bartley | – |  | – |  | 0:08 |  |  |
| CC29 HarbourFront | 5:42 |  | 6:07 |  | 23:44 |  |  |
Aiheesta muualla

Kuvia tai muita tiedostoja aiheesta Labrador Parkin metroasema Wikimedia Commonsissa
Labrador Parkin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Telok Blangah | Circle Line | Seuraava asema: Pasir Panjang |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Labrador Park MRT Station
Käännös suomeksi
Laihian Mallas

Laihian Mallas Oy on suomalainen vuonna 1910 perustettu yritys, joka valmistaa mallastuotteita. Yritysryhmään kuuluu useita elintarvikeyrityksiä.
Laihian Mallas tunnetaan erityisesti Tuoppi-tuotemerkillä myytävistä kaljamaltaasta ja kotikaljauutteesta, joita käytetään ensisijaisesti kaljan valmistukseen. Yrityksen yksi tuotemerkki on Vita Nova, joka oli Suomen ensimmäinen hiilihapoton energiajuoma. Laihian Mallas -yhtiöillä on lisäksi kurkku- ja salaattitarha sekä herkkusienten kasvattamo Honkajoella ja kurkkujen- ja ruukkuvihanneksien myyntiä Virossa. Herkkusienet tunnetaan Champ-tuotemerkistä.
Yrityskauppoja

Laihian Mallas osti vuonna 1999 Kymppi-Maukkaat Oy:n (entinen Foodie Oy). Keväällä 2009 Laihian Mallas Oy osti kaksi elintarvikkeiden pakkaamiseen erikoistunutta yritystä, Pack Company Oy:n Mustasaaresta ja Novelpack Oy:n Kirkkonummelta.
Vuonna 2013 Laihian Mallas osti salaattien, kurkkujen ja herkkusienten kasvattamoyritys Honka Holding Oy:n, jonka omistajayritykseksi perustettiin LM Green Holding Oy. Siinä 15 prosentin vähemmistöosuus on Honka Holdingin perustajalla Timo Rapilalla. Rapila ja Laihian Mallas olivat tätä ennenkin tehneet yhteistyötä virolaisen Grüne Fee -yhtiön omistajina. Myös tämä yhtiö siirtyi LM Green Holdingin omistukseen. Yritysjärjestelyn myötä Laihian Mallas -konsernin liikevaihto kaksinkertaistui noin 60 miljoonaksi euroksi ja henkilöstömäärä kasvoi noin kolmeensataan.
Aiheesta muualla

Laihian Mallas Oy (Arkistoitu – Internet Archive)
K. Leinamo: Puhtaasti viljasta. Laihian Mallas Oy 1910–2010. 2010.
Lapinsirkut

| Lapinsirkut |
| --- | --- |
 Lapinsirkkukoiras (Calcarius lapponicus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pulmuset Calcariidae
Suku::  Lapinsirkut  Calcarius  Bechstein, 1802
Katso myös
   Lapinsirkut Wikispeciesissä   Lapinsirkut Commonsissa 
Infobox OKVirheellinen NIMI-arvo: 
Lapinsirkut (Calcarius) eli aiemmalta nimeltään preeriasirkut on pulmusten heimoon kuuluva varpuslintusuku. Aikaisemmin suku luettiin sirkkujen heimoon.
Preeriasirkut elävät etupäässä avomailla: preerialla, nevoilla ja palsasoilla, tunturien puuttomilla rinteillä sekä viljelys- ja laidunmailla. Ne ovat kooltaan muiden sirkkujen luokkaa. Suvussa on 3 lajia. Kolme lajia elää pelkästään Pohjois-Amerikassa, yksi laji myös Euraasian pohjoisosissa.
Koiras ilmoittaa reviirinsä esittämällä laululentoa. Koiraan juhlapuku on kirkkaamman värinen kuin talvinen peruspuku. Pesä on maassa kasvillisuuden suojassa. Preeriasirkut ovat muuttolintuja.
Lajit

Kirjopreeriasirkku Calcarius ornatus
Lapinsirkku Calcarius lapponicus
Tundrasirkku Calcarius pictus
Luujärvi

Luujärvi voi tarkoittaa seuraavia asioita:
Luujärvi (ven. Lovozero), taajama Murmanskin alueella Venäjällä
Luujärvi, järvi Kuolan niemimaalla Venäjällä
Luujärven piiri, hallintopiiri Murmanskin alueella Venäjällä
Luujärven tukikohta, lentotukikohta Murmanskin alueella Venäjällä
Luujärven tunturialue, tunturialue Kuolan niemimaalla Venäjällä
Luujärvi, järvi Suomessa Kouvolassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luujärvi”, voi hakea sivunnimihaulla, laajalla sivunnimihaulla tai tekstihaulla.
Mauno Kotilainen

Mauno Johannes Kotilainen (30. huhtikuuta 1895 Kuopio – 16. huhtikuuta 1961 Helsinki) oli suomalainen kasvitieteilijä. Kotilainen väitteli tohtoriksi 1924, väitöskirja käsitteli Luoteis-Enontekiön sammalia ja sammalkasvillisuutta.
Kotilainen oli Suomen Suonviljelysyhdistyksen botanisti 1925–1926, Helsingin yliopistossa kasvitieteen apulainen 1934–1943 ja kasvimaantieteen ylimääräinen professori 1943–1961. Lisäksi hän opetti Teknillisessä korkeakoulussa suotiedettä ja kasvitiedettä. Hän julkaisi tutkimuksia suokasvitieteen, sammaltutkimuksen ja kasvimaantieteen alalta. Kaikkiaan Kotilainen kirjoitti 144 julkaisua joista 13 käsitteli yksinomaan sammalia. Hän sai Helsingin yliopiston maatalous- ja metsätieteiden kunniatohtorin arvon 1958.
Man Afraid Soap

| Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Maa:   Kanada> Miesten haavipallo. |
| --- | --- | --- | --- |
|  Pronssia | St. Louis 1904 | joukkuekilpailu |  |
Man Afraid Soap (2. lokakuuta 1869 – 19. kesäkuuta 1937) oli kanadalainen haavipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen mohawk-intiaanien joukkueeseen.
Luuhohka

Luuhohkaa on nuoressa putkiluussa, tiiviin luun ja luuytimen välissä.[lähde? ] Luuhohkassa syntyy uusia punasoluja, eli luuhohkassa syntyy verta. Vanhemmassa luussa luuhohkaa on vain putkiluun päiden sisällä.
Kääpiöjänis

| Kääpiöjänis> Avaintiedot |
| --- | --- |
Alkuperämaa::  Englanti
Muita nimityksiä::  Kääpiöjäniskani
Ulkonäkö ja terveys
Turkki::  lyhyt (n. 2 cm), ohut ja pehmeä
Väritys::  kaikki värit
Silmät::  turkin värin mukaan
Paino::  0,71 – 1,30 kg
Rotumääritelmä
Kääpiöjänis on pienin kaniroduista. Painoa sillä on vain 0,71-1,3 kg. Rotu on lähtöisin Englannista. Rotu näytettiin Englannissa ensimmäistä kertaa vuonna 1884. Kääpiöjänis on jalostettu alun perin useasta eri rodusta, mutta erityisesti hollantilais-rotu on ollut suuressa roolissa rodun kehittämisessä.
Ulkonäkö

Kääpiöjänis kuuluu kääpiörotujen ryhmään. 
Rungon muodoltaan se on pieni, siro ja jänismäinen. Väri- ja kuviomahdollisuuksia on useita.
Kääpiöjänikset ovat Suomessa melko harvinaisia, ja rodun kasvattajia on vähän.
Luonne ja käyttäytyminen

Kääpiöjänis on ylväs ja määrätietoinen rotu, jota on kutsuttu myös temperamenttiseksi ja äkkipikaiseksi.[lähde? ] Se on myös erittäin nopea ja ketterä ja soveltuukin erinomaisesti estehyppyyn.kenen mukaan? Kääpiöjänikset tarvitsevat määrätietoisen sekä kokeneen omistajan.
Aiheesta muualla

Kääpiöjänis petsien sivuilla (Arkistoitu – Internet Archive)
American britannia petite rabbit society (Arkistoitu – Internet Archive)
Kroatian vesipallomaajoukkue

| Mitalit> Maa:   Kroatia.Miesten vesipallo. Olympialaiset  | Mitalit> Maa:   Kroatia.Miesten vesipallo. Olympialaiset  | Mitalit> Maa:   Kroatia.Miesten vesipallo. Olympialaiset  | Maa:   Kroatia> Miesten vesipallo. |
| --- | --- | --- | --- |
|  Kultaa | Lontoo 2012 |  vesipallo |  |
|  Hopeaa | Atlanta 1996 |  vesipallo |  |
|  Hopeaa | Rio de Janeiro 2016 |  vesipallo |  |
| MM-kilpailut  | MM-kilpailut  | MM-kilpailut  |  |
|  Kultaa | Melbourne 2007 | vesipallo |  |
|  Kultaa | Budapest 2017 | vesipallo |  |
|  Hopeaa | Kazan 2015 | vesipallo |  |
|  Pronssia | Rooma 2009 | vesipallo |  |
|  Pronssia | Shanghai 2011 | vesipallo |  |
|  Pronssia | Barcelona 2013 | vesipallo |  |
|  Pronssia | Gwangju 2019 | vesipallo |  |
| EM-kilpailut  | EM-kilpailut  | EM-kilpailut  |  |
|  Kultaa | Zagreb 2010 | vesipallo |  |
|  Hopeaa | Firenze 1999 | vesipallo |  |
|  Hopeaa | Kranj 2003 | vesipallo |  |
|  Pronssia | Barcelona 2018 | vesipallo |  |
Kroatian vesipallomaajoukkue edustaa Kroatiaa vesipallon miesten maajoukkuekilpailuissa.